
Sur la titolpaĝo 
Jakob Alt: 
Blick auf Wien von der Spinnerin am Kreuz, 1817. 
Rigardo al Vieno de la gotika kolono 
Spinnerin am Kreuz [ŝpinerin am krojc]. 
Hodiaŭ ĝi staras en Vieno antaŭ la domo Triester Straĥe 52. 

Aquarell, Deckfarben. Akvarelo, kovrantaj farboj. 

Albertina, Wien. 


Stadt und Land 
Zwischen Traum Ŝŝ: Realitat 
Ausstellung in der Albertina, Wien 


Das Bild einer Landschaft oder einer Stadt rasch mit dem Smartphone 
festzuhalten und zu versenden ist heutzutage eine Selbstverstandlichkeit. Wenn 
Reisen in Zeiten einer Pandemie jedoch plotzlich nicht mehr selbstverstandlich 
ist, lenkt dies den Blick auf die eigene Umgebung, aber auch auf die 
kŭnstlerische Auseinandersetzung mit der Landschaft, deren Darstellung eine 
spannende Entwicklung erlebt hat. 

Die Albertina 6ffnet fŭr diese groOBte Uberblicksausstellung ŭber die Geschichte 
der Landschaftsdarstellung ihre Schatzkammer und zeigt bekannteste Werke 
neben einzigartigen Arbeiten, die jahrzehntelang nicht gezeigt worden sind. Die 
Besucher und Besucherinnen erwartet ein abwechslungsreicher Spaziergang 
durch ŭber 200 Landschaftsbilder aus 450 Jahren. Zu sehen sind spektakulare 
Hauptwerke von Dŭrer, Rembrandt, Canaletto, Boucher, Caspar David Friedrich, 
Menzel, Jakob Alt, Rudolf von Alt, Cezanne, Emil Nolde oder Paul Klee. 


Von den Anfangen des autonomen Landschaftsbildes und seiner Bahnbrecher, 
allen voran Albrecht Dŭrer, spannt sich der Bogen ŭber Bruegel, Rembrandt und 
das hollandische Goldene Zeitalter, von Stadtpanoramen der Renaissance zu 
nahsichtigen Veduten, von utopischen Entwŭrfen arkadischer Landschaften bis 
zum illusionslosen, realistischen Naturbild im Zeitalter der Industrialisierung, 
von den Bildern der Erhabenheit und des Sublimen bei Caspar David Friedrich 
ŭber die Schreckensvisionen und alptraumatischen Darstellungen bei Alfred 
Kubin bis zu den Kindertraumen verspielter Natur bei Paul Klee. Schlŭisselwerke 
der romantischen Landschaft und oOsterreichische Aquarellkunst des 

19. Jahrhunderts wie Jakob und Rudolf Alts Wien-Ansichten runden die 
Ausstellung ab. 





Albrecht Diŭrer: 
Innsbruck von Norden, um 1495. 
Insbruko el nordo. 
Aquarell. 

Akvarelo. 

Albertina, Wien. 


Der Grofŝteil der gezeigten Werke wurde vom Sammlungsgrŭnder der Albertina, 
Herzog Albert von Sachsen-Teschen (1738-1822) erworben, der sich 
insbesondere fŭr bildhaft ausgefŭhrte, grofformatige Landschaftszeichnungen 
des spaten 18. und frŭhen 19. Jahrhunderts interessierte: Landschaften von 
Adrian Zingg und dessen Schŭlern sammelte er sowohl ihrer kŭnstlerischen 
Qualitat wegen als auch in Erinnerung an seine alte Heimat Sachsen. Vor allem 
in seinen letzten Lebensjahren konzentrierte sich Herzog Albert auf den Erwerb 
von Landschaften, von denen nun eine hochkaratige Auswahl prasentiert wird. 


Die Ausstellung ist bis 4. Juli 2021 zu sehen. 


Weitere Informationen: www.albertina.at/presse . 


URBO KAJ KAMPARO 


INTER SONĜO KAJ REALECO 


EKSPOZICIO EN ALBERTINA, VIENO 
Ĝis la 4a de julio 2021 


Hodiaŭ estas tre facile foti arkitekturon aŭ pejzaĝon per malpeza fotilo aŭ 
saĝtelefono. Sed dum pandemio vojaĝado estas ofte malfacila kaj tial la 
rigardo turniĝas al la proksimeco, ne nur per fotado, sed ankaŭ per bildigo 
de la pejzaĝo en artisma maniero, kies evoluo estas ege interesa. 


Albertina en Vieno malfermas sian trezorujon por grandega ekspozicio, kiu 
donas superrigardon pri la historio de pentrado de pejzaĝo. Montriĝas 
konataj verkoj kaj multaj, kiuj ne videblis dum jardekoj. Vizitantoj povas ĝui 
stimulan promenadon rigardante ducent pejzaĝajn bildojn el 450 jaroj — 
interalie sensaciaj ĉefverkoj de Dŭrer, Rembrandt, Canaletto, Boucher, 
Caspar David Friedrich, Menzel, Jakob Alt, Rudolf Alt, Cezanne, Emil Nolde 
kaj Paul Klee. 





Adrian Zingg [adrian cing]: 
Blick durch ei Felsentor auf Schloss Hohnstein in der Sichsischen 
Schweiz, 2. Halfte 18., Beginn 19. Jahrhundert. 
Rigardo tra roka pordego al kastelo Hohnstein [hohnŝtajn] 
en suda Saksio, Germanio. Pentrita ĉirkaŭ 1800. 
Feder 1n Schwarz, Pinsel 1n Grau und Hellbraun, laviert. 
Nigra farbo per plumo, peniko griza kaj helbruna. 
Albertina, Wien. 


La pioniroj de la pejzaĝa pentroarto kiel memstara ĝenro estas Albrecht 
Dŭrer, Bruegel, Rembrandt kaj la pentristoj de la tiel nomata Holanda Ora 
Epoko; kaj temas pri suĵetoj kiel ekzemple jenaj: Urbaj panoramoj de la 
Renesanco; vedutoj”, kiuj montras detalojn de urba pejzaĝo; utopiaj skizoj 
de Arkadiaj belpejzaĝoj; seniluziaj kaj realismaj naturbildoj el la Epoko de la 
Industriigo; bildoj de Caspar David Friedrich, kiuj figuras sublimon kaj 
majeston; hororaj vizioj kaj distopioj de Alfred Kubin; infanaj, ludemaj revoj 
de Paul Klee; epokfaraj verkoj de la Romantika pejzaĝo; aŭstria akvarela 
arto de la 19a jarcento, kiel la vedutoj“ de Vieno pentritaj de Jakob kaj 
Rudolf Alt. 


Grandan parton de la montrataj verkoj aĉetis la fondinto de Albertina, la 
hercogo Albert von Sachsen-Teschen““ (1738-1822). Hercogo Albert antaŭ 
ĉio interesiĝis pri pejzaĝoj faritaj en la malfrua 18a kaj frua 19a jarcentoj. 
Pejzaĝojn de Adrian Zingg kaj ties studentoj Albert kolektis, ĉar li ŝatis tiujn 
pentraĵojn pro ilia alta kvalito kaj ĉar ili memorigis lin al lia hejmlando 
Saksio. Precipe en siaj lastaj vivojaroj hercogo Albert aĉetis prefere 
pejzaĝajn bildojn, el kiuj la nuna ekspozicio prezentas la plej altkvalitajn. 


Renate kaj Walter Klag / Albertina 


Pliaj informoj: www.albertina.at/presse . 


“ Nova vorto „veduto“: Bildo de urbo aŭ parto de urbo, kiu redonas la 
detalojn kiel eble plej realisme. Veduto povas esti ankaŭ kunmetaĵo el 
diversaj gravaj konstruaĵoj aŭ idealisma figurado. Unu el la plej konataj 
vedutistoj estas Canaletto [kanaleto], denaske Bernardo Bellotto (naskiĝis 
1721 aŭ 1722 in Venecio; mortis 1780 en Varsovio). 

„Veduto“ en aliaj lingvoj: Itale veduta, pluralo vedute; germane Vedute 
pluralo Veduten. En multaj lingvoj oni uzas la italan vorton veduta. 

Egon Schiele [ŝile]: 
Alte Hauser in Krumau, 1914 
Malnovaj domoj en Krumau [krumaŭ], 
nun Ĉesky Krumlov en suda Ĉeĥio. 
Bleistift, Pinsel, Deckfarben auf Japanpapier. 
Krajono, peniko, kovrantaj farboj sur japana papero. 
Albertina, Wien. 





Rudolf von Alt: 
Der Dachsteim vom Vorderen Gosausee, 1838. 

La monto Dachstein [daĥŝtajn], rigardata de Antaŭa Gosaŭlago. 
Aquarell, Lichter ausgekratzt. Akvarelo, brilpunktoj elgratitaj. 
Albertina, Wien. 

Dauerleihgabe der Raiffeisen Bank International AG, 
Sammlung Carl von Roth. 


HISTORIO DE ALBERTINA 





La palaco kaj la kolekto ĝis 1918 


La vorto Albertina hodiaŭ havas du signifojn: Unue ĝi estas la nomo de la 
habsburga palaco sur Aŭgustina Bastiono en Vieno; due tiel nomiĝas la plej 
granda kolekto de grafikaĵoj en la mondo, kiu troviĝas ekde la fino de la 18a 
jarcento en tiu palaco. 
Sur la tereno, kie nun staras la palaco, dek unu metrojn super la nivelo de la 
imperiestra ĝardeno, troviĝis komence de la 17a jarcento la tiel nomita 
Hofstadel, kiu apartenis al la fortikaĵoj el la tempo post la sieĝo fare de la turkoj 
en la jaro 1529. En la dua parto de la 17a jarcento Hofstadel malkonstruiĝis kaj 
oni konstruis tie la kortegan konstruan oficejon. 
1742 la direktoro de la kortega kunstrua oficejo Emanuel Teles da Silva Tarouca 
(ankaŭ: Taroucca; 1696-1771) ricevis de la imperiestrino Maria Theresia la 

permeson alikonstrui tiun kortegan konstruan oficejon al palaco, kiun oni nomis 
tiam „Palaco Tarouca“. Tarouca estis la filo de la portugala ambasadoro kaj dum 
multaj jaroj edukisto, grava konsilanto kaj intimulo de Maria Theresia. Li 
pensiuliĝis en la jaro 1757 kaj Maria Theresia aĉetis la palacon por uzi ĝin kiel 
gastdomon. 


La sekvaj rezidantoj estis Albert Kasimir de Sachsen-Teschen (1738-1822) kaj lia 
edzino arkidukino Maria Christina (1742-1798), la plej amata infano de Maria 
Theresia. Ili geedziĝis 1766 en Schlosshof. En la sama jaro Maria Christina 
donacis al Albert unu presitan grafikaĵon, kio instigis lin kolekti artaĵojn. Tuj 
poste Albert iĝis guberniestro por Hungario por sia bopatrino kaj loĝis kun Maria 
Christina en Prefburg (hodiaŭ Bratislavo). Tie li celkonscie kolektis grafikaĵojn, 
instigata de sia edzino, kiu interesiĝis pri arto kaj mem bone desegnis. Ŝiaj 
desegnaĵoj iĝis parto de la kolekto. Dum la tuta vivo ŝi estis artosentema kaj 
fortege subtenis sian edzon en la kolektado ne nur finance, sed ankaŭ 
konsilante. Do ili havis komunan intereson pliampleksigi tiun kolekton. 


Pro klerigo kaj vizitado de parencoj en Florenco, Modeno kaj Napolo Albert kaj 
lia edzino vojaĝis de januaro ĝis julio 1776 tra Italio. Ili transdonis mesaĝojn, 
vizitis artajn kolektojn kaj militajn fortikaĵojn, migris sur la monton Vesuvio kun 
Lord William Hamilton, kiu enkondukis ilin en la vulkanologion. En Venecio la 
4an de julio 1776 la aŭstria ambasadoro Giacomo Conte Durazzo transdonis al la 
geedzoj pli ol mil kuprogravuraĵojn, kiuj pligrandigis la grafikaĵan kolekton, kiu 
hodiaŭ estas la plej granda en la mondo. 


En tiu tempo oni ne plu nur amasigis kuriozaĵojn, sed fondis science ordigitajn 
kolektojn kaj bibliotekojn. 


1780 Albert iĝis la aŭstria guberniestro en Aŭstria Nederlando, kie la kortega 
arkitekto Louis de Montoyer (1747-1811) novkonstruis norde de Bruselo en rura 
regiono la kastelon Laken, kie la paro loĝis. 

En la jaro 1792 Albert kaj Maria Christina pro revolucio devis fuĝi kun la kolekto 
unue al Dresdeno, la hejmurbo de Albert, poste ili translokiĝis al Vieno. Tie 1795 
imperiestro Francisko la dua subtenis ilin finance kaj donacis al ili la palacon de 
la iama posedanto Tarouca. 


Albert komisiis sian arkitekton Montoyer adapti la palacon por siaj grafikaĵa 
kolekto kaj biblioteko kaj alkonstruigis reprezentativan alon inter la jaroj 1802 
kaj 1804, uzante ankaŭ parton de la Aŭgustina monaĥejo, kaj la palaco iĝis pli ol 
duoble pli granda. La nun 150 metrojn longa fasado apud la imperiestra palaco 
Hofburg montris imprese la financan povon kaj memkonscion de tiu duko. La 
interiorajn objektojn de la palaco Laken li integris en la novajn pompajn 
salonegojn: Silkaj tegaĵoj el Lyon, artaj marketroj kaj orumitaj kristalaj lustroj. La 
artaĵoj estis transportitaj per tri ŝipoj de Laken tra Hamburgo al Dresdeno, sed 
unu el la ŝipoj dronis en Manika Kanalo pro ŝtormego. 


Dum la alikonstruado la paro loĝis en palaco Kaunitz apud Vieno, kie Maria 
Christina mortis en la jaro 1798. Ŝi iĝis nur 56-jara. Maria Christina estis la sola 
infano de Maria Theresia, kiu rajtis edz(in)iĝi ne pro la habsburga dinastia 
strategio de la imperiestrino, sed pro ama rilato. 


Laŭ ordono de Albert la tiam plej fama itala skulptisto Antonio Canova (1757- 
1822) konstruis piramidan tomban monumenton por Marie Christine. Tiu 
cenotafo staras en Aŭgustina Preĝejo, ĉe Albertina. Temas pri la unua publika 
tomba monumento por virino en Vieno. Aŭgustina Preĝejo estis la kortega 
preĝejo de la Habsburgoj. 


Siajn lastajn vivjardekojn Albert pasigis en sia palaco sen multaj kontaktoj kun la 
publiko kaj pliampleksigis sian kolekton. 1816 li decidis, ke la kolekto estu 
fideikomiso, do nedisigebla kaj nevendebla valoraĵo. Post la morto de Albert en 
la jaro 1822 liaj heredantoj pligrandigis la kolekton, kiu poste iĝis parto de la 

Habsburga familia fonduso. La unuan fojon oni nomis la kolekton „Albertina” en 
la jaro 1870, por memorigi la nomon de la fondinto. 

Post Albert loĝis en la palaco: 

1822-1847 arkiduko Carl (1771-1847), adoptita filo de Albert, samtempe nevo 
de Marie Christine, kaj venkinto super Napoleono apud Aspern 1809, kaj ties 
edzino princino Henriette de Nassau-Weilburg (1797-1829). Carl komisiis la 
arkitekton Josef Kornhausel (1782-1860) alikonstrui la palacon, ĉefe la internon 
kaj la pompan ŝtuparon kun la du sfinksoj el aŭstria kalkŝtono. 

1847-1895 arkiduko Albrecht (1817-1895) kaj princino Hildegard de Bavario 
(1825-1864). Albrecht estis la plej aĝa filo de arkiduko Carl. Albrecht venkis 
Italion dum la batalo ĉe Custozza 1866. Al li memorigas rajdista statuo antaŭ la 
ĉefenirejo de Albertina, starigita 1899. 

1895-1919 arkiduko Friedrich (1856-1936) kaj princino Isabelle de Croy-Dŭlmen 
(1856-1931). Friedrich adoptiĝis post la morto de sia patro fare de sia onklo 
arkiduko Albrecht. La paro venis 1874 de Prefŝburg al Vieno kiel la heredantoj 
post Albrecht. Friedrich estis edukita mineja inĝeniero, metalurgo kaj agrikultura 
entreprenisto kaj okupiĝis ankaŭ pri laktobrutbredado. Sur siaj posedaĵoj en 
Teschen li starigis kvazaŭ laktan imperion kaj iĝis la plej riĉa persono en la 
monarkio. 1914-16 li estis feldmarŝalo kaj havis la ĉefan komandon dum la Unua 
Mondmilito. 1919 li senposediĝis fare de la Respubliko Aŭstrio kaj perdis la 
palacon kaj la grafikaĵan kolekton. Kun sia familio li translokiĝis al la hungara 
urbo Altenburg (hodiaŭ Mosonmagyarovar). Tie li mortis kiel la lasta iama 
habsburga posedanto de la tiea palaco en la jaro 1936. 


1919 ĝis 2003 


Post la unua mondmilito (1914-1918) Aŭstrio iĝis respubliko, kaj multaj nobeloj 
perdis sian propraĵon, kies nova posedanto iĝis la juna respubliko, kiu ne pagis 
kompenson al la nobeloj. Oni volis neniigi la memoron pri la monarkia 
pasinteco. La pompaj salonegoj fermiĝis, ili iĝis storejoj por artaĵoj, burooj kaj 
bibliotekoj. La kultura heredaĵo iom post iom ruiniĝis. Tamen kreskis la kolekto 
sub Alfred Stix, la direktoro de Albertina de 1923 ĝis 1934. Li kompletigis la 

kolekton aĉetante francajn kaj germanajn desegnaĵojn. La nomo „Albertina” por 
la kolekto kaj por la konstruaĵo iĝis oficiala jam en la jaro 1921. 


La 12an de marto 1945 Albertina grave damaĝiĝis pro bombardado fare de 
usonaj aviadiloj. Ĝis 1952 nur supraĵe oni renovigis la palacon, kiu perdis sian 
historian identecon. En la jaro 1959 ĝi estis malfermita nur 35 horojn en la 
semajno kaj la nombro de la vizitantoj kaj uzantoj estis ne granda. 


Ampleksa renovigado 


De 1962 ĝis 1986 direktoro Walter Koschatzky revivigis la palacon kaj la 
kolekton. Li okazigis 200 ekspoziciojn, tial Albertina iĝis pli konata. 


Albertina alikonstruiĝis kaj renoviĝis en la 1990aj jaroj. La remalfermo okazis ne 
2002, sed nur 2003, ĉar dumlabore oni trovis romian tombejon kun 130 tomboj. 
Reestiĝis la historia fasado kaj la 18 pompaj salonegoj. En diversaj landoj oni 
sukcesis aĉeti la originalajn historiajn meblojn el la periodo inter 1780 kaj 1822. 
La ĉefa enirejo rekonstruiĝis sur la nivelo de la 11 metrojn alta bastiono. Nove 
estiĝis ĉambregoj por ekspozicioj, la areo por tiaj kreskis de 150 m? al 5.000 m?. 
La volumeno de la nova subtera storejo estas 5000 m. Rimarkindas ŝtuparo por 
festaj eventoj kaj spegula ĉambro. 


Por vizitantoj okulfrapas flugilsimila tegmento (Flugdach, „Soravia Wing“) el 
titano, konceptita 2003 de la aŭstra skulptisto Hans Hollein (1934—-2014). Temas 
pri 53 metrojn longa, mallarĝa tegmento antaŭ la enirejo, kiu aŭdace trastrekas 
la historian fasadon. Ĝi estis kaj estas ege diskutata, sed necesa, ĉar ĝi protektas 
kontraŭ pluvo la novajn lifton kaj rulŝtuparon. La lifto necesas por vizitantoj, kiuj 
bezonas rulseĝon, ĉar la ramplon oriente de Albertina oni anstataŭigis per kruta 
ŝtuparo. Erwin und Hanno Soravia pagis la kostojn de la tegmento. La familio 
Soravia okupiĝas pri konstru-projektoj kaj nemoveblaĵoj. Sub la tegmento 
legeblas la vortoj „Sammlung (kolekto) Batliner”. Tiu kolekto, kiu konsistas el 
500 artaĵoj de la franca impresionismo ĝis la nuntempa arto, la kerno de daŭra 

ekspozicio, estas ekde 2007 propraĵo de Albertina. Rita kaj Herbert Batliner 
kolektis tiujn pentraĵojn ekde la 1960aj jaroj. 











La muzeo Albertina en Vieno 
malantaŭ la Palmejo kaj la Burga Gardeno 


Albertina hodiaŭ 


Profesoro d-ro Klaus Albrecht Schroder estas la direktoro ekde 1999. Li evoluigis 
la pozicion de Albertina, kiu estas nun ne nur ŝtata scienca institucio kaj ne nur 
grafikaĵa kolekto, sed ankaŭ kolektas kaj ekspozicias fotojn kaj pentraĵojn. Daŭre 
Schroder klopodas ekspozicii ne nur objektojn de Albertina mem, sed ankaŭ de 
aliaj institucioj kaj daŭrajn respektive portempajn pruntaĵojn. 


La nombro de la vizitantoj ege kreskis al preskaŭ 800 mil jare. Albertina estas 
nun unu el la plej multe vizitataj muzeoj en Vieno. La kvar fakoj estas grafikaĵoj, 

fotoj, pentraĵoj kaj arkitekturaj objektoj. Kreskis ankaŭ la nombro de la 
kunlaborantoj de 60 en la jaro 1999 al 300 aktuale. 


En la jaro 2008 malfermiĝis nova 300 m” granda salonego por studado. Tiel eblas 
aliri la kolekton, kiu konsistas el pli ol unu miliono da objektoj. En la subtera, 
kvaretaĝa esplorejo troviĝas biblioteko, renovigejo kaj laborejo. 


Pro pluvego en junio 2009 akvo fluis en la subteran storejon. Pro teknika 
damaĝo oni ne tuj povis reagi. Rapidege oni devis transporti 950 mil objektojn 
provizore al sekura loko. 


Renate kaj Walter Klag 





Rud. Ali del. Kek asfeKl priv. Ckromolilhographie von Mois Leykanu in Wien Jos Zahradnienok hth. 


DINS ANY GUSTIONIKIA BASTEY. 


Wien in de Kunsthandimos desi! P. Muller am Kablmadkt NH1149. 


Litografio ĉirkaŭ 1840 

Antonio Canova: Cenotafo por Marie Christine, Aŭgustina Preĝejo 
1798 - 1805 
UXORI OPTIMAE - POR LA PLEJ BONA EDZINO 
Sur la monumento ne videblas kristanaj simboloj, 
sed kelkaj framasonaj motivoj. 


(O Fotoj WK 

Prononco 


Maria Theresia [terezia] regis 1740 ĝis 1780; Tarouc(c)a [taruka]; Kasimir de 
Sachsen-Teschen [kazimir de Saksio-Teŝino]; Christina [kristina]; Schlosshof 
[ŝloshof]; Pref burg [presburg]; William Hamilton [ŭiljem hemiltn]; Giacomo 
Conte Durazzo [ĝakomo konte duraco]; Louis de Montoyer [luj de montoje]; 
Lyon [lio]; Kaunitz (Wenzel Anton Graf Kaunitz-Rietberg, 1711-1794) [kaŭnic]; 
Antonio Canova [antonio kanova]; Carl [karl]; Nassau-Weilburg [nasaŭ-vajlburg]; 
Josef Kornhŝusel [jozef kornhojsel]; Albrecht [albreĥt]; Custozza [kustoca]; 
Friedrich [fridriĥ]; Croy [kroj]; Teschen [teŝen] estas hodiaŭ pola-ĉeĥa duobla 
urbo Cieszyn - Ĉesky Tŝ3in en Silezio; Mosonmagyarovar [moŝonmadjarovar]; 
Stix [ŝtiks]; Walter Koschatzky [valter koŝacki]; Schroder [ŝroder]; Hollein 
[holajn]; Soravia [soravia]. 


Fontoj 


https://www.albertina.at/presse/ 
https://www.albertina.at/forschung/zeichnung-druckgrafik/geschichte/ 
www.habsburger.net 

de.wikipedia.org/wiki/Hofbauamt 

www.burghauptmannschaft.at 
deacademic.com/dic.nsf/dewiki/1071580 
www.digital.wienbibliothek.at/wbrobv/content/titleinfo/1112764 

La imperiestra kastelo Hofburg en la unua distrikto de Vieno 


10 ... Albertina 
2a ... Aŭgustina preĝejo 
2b ... Aŭgustina monaĥejo 
8... La Pompa Salonego (Prunksaal) 
13 ... Miĥaela kupolo, iama sidejo de Internacia Esperanto-Muzeo IEM 
C ... Miĥaela Placo (Michaeler Platz) 
Norde de C ... Herrengasse 9, Esperanto-Muzeo 
E ... Jozefa Placo (Josefsplatz) 
G ... Burga Ĝardeno (Burggarten) 


Pliaj klarigoj: de.wikipedia.org/wiki/Hofburg 

(ille Loeachlon Die auch 
Ĉie folgonden Deilen 





Valora donaco por amiko de Esperanto 


En Vieno aperis du arĝentaj medaloj en la formo de 50-Stela kaj 100-Stela 


moneroj. 

Okaze de la 150a naskiĝ-datreveno de la svisa esperantisto Rene de Saussure aperis 2018 
tiu 100-Stela monero. 

Maso unu unco (31,1 gramoj) da arĝento 999/1000, diametro 37 mm, surfaco polurita 
(proof), eldonkvanto nur 1000. Arĝenta stampo 925, liverado en kapsulo. La dezajnon kreis 
magistro Helmut Andexlinger, la ĉefgravuristo de la renoma ŝtata aŭstria monerfarejo 
Mŭnze Osterreich. 

Prezo 50 € plus sendokostoj. 





2020 aperis arĝenta 50-Stela monero por la honoro de la nederlanda esperantistino Julia 


Isbrŭcker. 
Maso 30 gramoj da arĝento 925/1000, diametro 40 mm, surfaco polurita (proof). 


Eldonkvanto nur 300. La dezajnon kreis magistro Helmut Andexlinger, la ĉefgravuristo de la 
renoma ŝtata aŭstria monerfarejo Mŭnze Osterreich. 
Prezo 60 € plus sendokostoj. 

Mendoj: esperanto(Echello.at. Mag. Walter Klag 

La renaskiĝo de la Steloj 


Antaŭ kvin jaroj kaj duono, dum FESTO 2012 en Metabief, Alexandre 'Alekĉjo' Raymond 
venis al mi kun freneza sed interesa ideo: eldoni Esperanto-monon. Tiutempe FESTO multe 
inovaciis, ĝi eldonis proprajn tasojn, ĉemizojn kaj pli. Dum la renkontiĝo grupo de homoj 
ĉirkaŭ tablo diskutis kiel aspektu la moneroj, kiom ili valoru kaj kiel ili funkciu. 
Post la somero Alekĉjo kontaktis kun presejo de plastaj moneroj por taksi, kiom realigebla 
estas la ideo. La plano fine aspektis jena: 
e Estu moneroj de 1, 3 kaj 10 Steloj. Tio ebligos rapidan pagadon de diversaj eblaj 
monsumoj. 
e La moneroj estu malsamkoloraj kaj malsamgrandaj, por ebligi facilan kaj rapidan 
uzon. 
e La koloroj estu ruĝa, flava kaj verda, kaj la simboloj gufo, papago kaj krokodilo. 
„ La valoro de unu Stelo egalu al la plej malgranda kutima elspezo en trinkejo aŭ 
gufujo, do unu taso da teo aŭ unu glaso da kolao. 
La finaj desegnoj estis senditaj kaj 3000 moneroj estis presitaj en 
oktobro 2012. Bonŝance en la fino de oktobro okazis malgranda 
renkontiĝo, kiun mi kunorganizis: Klaĉ-Kunveno Post-Somera en 
Nederlando. Ĝi estis perfekta por testi la novan monsistemon. La 
publiko ŝatis la monerojn, kaj sukcesis adaptiĝi al ĝia uzado. Post 
KKPS la Itala Esperanto-Junularo iĝis kuninvestanto de la projekto. 
La originala valoro estis difinita kiel 4,2 Steloj en unu eŭro. Poste la 
valoro estas ligita al la inflacie kompensitaj valoroj de eŭro, realo kaj 
zloto kun pezoj de 7690, 2090 kaj 490. Do same kiel la antaŭa Stelo, tiu ĉi Stelo teorie tenos 
sian valoron. Ekde 2012 ĝis 2017 la valoro de unu eŭro en Steloj variis inter 4,040 kaj 4,581. 
La Steloj estas ĉefe uzataj en trinkejo de junularaj Esperanto-renkontiĝoj. Ili estas valida 
pagilo en KKPS 2012-2017, UF 2013-2017, JES 2012 kaj 2017, SES kaj FESTO 2013 kaj UK 
2015. Krome ili uziĝis en kelkaj trajnkaravanoj kaj eblas mendi ilin poŝte ĉe Alekĉjo aŭ Roĉjo. 
La avantaĝoj de Steloj en trinkejo estas la facila uzo, la malalta pezo relative al metalaj 
moneroj, kaj la fiero havi specialan Esperanto-monon. La ĉefa malavantaĝo estas la bezono 
interŝanĝi alian monon kontraŭ Steloj en la komenco de la renkontiĝo. La kvanto presita en 
2012 devus sufiĉi por uzo en eĉ la plej grandaj junularaj renkontiĝoj. Se ilia uzo aŭ 
kolektado ekster la junulara movado ankaŭ kreskos, tiam dua presado estos pripensinda. 





Rogier 'Roĉjo' Huurman 
Bildoj: https://commons.wikimedia.org/wiki/Category:Stelo 


Bonvolu mendi la plastajn Stelojn ĉe rogierhuurman(Ogmail.com 
21 


Esperanto-Numismatika Asocio 








Pro la ĝis tiam kompleta manko de tia projekto, en 2013 estis fondita la 
fakgrupo „Esperanto-Numismatika Asocio” (ENA) kun revuo „Esperanta 
Numismatiko”, probable la ununura tia fakgrupo en la historio de Esperanto. 


La instiga kialo estis la konstato, ke en Esperantujo la propra trezoro je 
moneroj kaj medaloj estas apenaŭ konata, eĉ ne en la vasta rondo de 
kolektantoj. Kaj tiuj, kiuj scias, ke vere ekzistas tiaj belaĵoj, supozas, ke ili estas 
kvante kaj kvalite tute malgravaj. Tial, unu el la ĉefaj celoj de la nova fakgrupo 
estas montri al la esperantistoj kaj al la cetera mondo, ke esperantaj 
numismatikaĵoj estas kolektindaj kaj nepre pristudendaj artefaktoj. Kroma 
celo estas plejeble baldaŭ kompili kaj eldoni katalogon kaj enciklopedian 
terminaron. 


La membro-kvanto de ENA kreskis dum iom pli ol sep jaroj ĝis 143 individuaj 
membroj kaj 22 esperantaj (kaj eĉ neesperantaj!) organizaĵoj, bibliotekoj, 
muzeoj kaj universitatoj, dise en la mondo. 


Tial oni rajtas SENPAGE aliĝi (sufiĉas respondi: „Mi konsentas aliĝi”). Krome la 
NUR PERRETA revuo estas tute SENKOSTA! Kaj tio neniam ŝanĝiĝos! 


Post aliĝo, vi tuj ricevos perrete ĉiujn jam aperintajn kaj sekve ĉiujn aperontajn 
numerojn, 4 numerojn jare. 


Nian anoncon vi trovos ankaŭ en la Jarlibro de UEA. Se vi deziras kromajn 
informojn, ne hezitu kontakti nin tiel: bert.boon(dskynet.be 


Vi rajtas unue peti provnumeron! Vi decidos poste! 


Kun numismataj kaj samideanaj salutoj, 


Bert Boon 
Iniciatoro de ENA, ĉefredaktoro de „Esperanta Numismatiko” 

Esperanto-Bibliothek und 
Ausstellungsraume 
Wien 1., Herrengasse 9 


Haltestelle Herrengasse der U3 
0043 1 534 10 730 esperanto(gonb.ac.at 


Offnungszeiten: Dienstag bis Sonntag 10 bis 18 h 
Donnerstag 10 bis 21 h 


Esperantokurse und Fŭhrungen auf Anfrage. 

Im selben Haus befinden sich auch die 
Sammlung fŭr Plansprachen, 
die 
Musikaliensammlung 
und das 
Globenmuseum 

